Kystredningstjenesten

Kystredningstjenesten er en tjeneste under Søværnet, der udfører redningsaktioner på havet fra land. Tjenesten hørte tidligere under Farvandsvæsenet, men blev overført til Søværnet den 1. januar 2012 som følge af nedlæggelsen af Farvandsvæsenet.

Historie

Generelt 
Redningsvæsenet blev oprettet ved lov 26. marts 1852 efter anbefaling fra Christopher Berent Claudi, der havde fået ideen efter britisk inspiration. Tjenesten, underlagt indenrigsministeriet, blev delt i to; en nørrejydsk og en bornholmsk. I 1896 blev ansvaret overført til Landbrugsministeriet, og allerede i 1906 blev tjenesten igen flyttet, denne gang til marineministeriet. I 1926 slog man de to afdelinger sammen og  en samlede ledelsen i København, inden tjenesten blev flyttet til Forsvarsministeriet i 1950.

I 1973 blev Redningsvæsenet (omdøbt til Kysteredningstjenesten) sammenlagt med en række andre myndigheder, der tilsammen dannede Farvandsvæsenet. Denne konstellation holdt frem til 2012, hvor Farvandsvæsenet blev opløst, og Kystredningstjenesten overførtes til Søværnet under 1. Eskadre.  I 2019 kom kystredningstjenesten under den nyoprettede 3. Eskadre som følge af forsvarsforliget.

Helt fra da redningsvæsnet blev oprettet i 1852, har den primære drivkraft været lokalområdets fiskere. Med årene er redningsstationernes udstyr blevet opgraderet, så redningsstationerne sammen med redningshelikopterne i dag udgør Danmarks primære redningsberedskab.

Redningsbåde 
Indtil for 100 år siden brugte man primært 10-årers robåde som redningsbåde. Disse var gjort synkefrie ikraft af deres innovative konstruktion. Bådene var forsynet med både lufttætte kasser og et system, således de var selvlænsende. Bådene blev fragtet fra redningsstationen til kysten på en vogn trukket af heste. I 1914 tog man den første motorbåd i brug i Skagen. siden fulgte Klitmøller (1916) og Nørre Vorupør (1920). I 1965 fik man en helt ny type redningsbåd, og den var udviklet af redningsvæsenet og redningsmændene. Det særlige var, at den kunne vende sig selv på ret køl, hvis den kæntrede. De første både af denne type var MRB 34 (motorredningsbåd) i Hvide Sande og MRB 35 i Thyborøn.

Opgaver 
Kystredningstjenesten yder assistance til skibe i havsnød, eftersøgninger og drukneulykker. Andre opgaver ksn være at hjælpe i tilfælde, hvor enl fiskekutter har motorproblemer, lystsejlere, der er stødt på grund, patientevakueringer fra krydstogtskibe og transport af politiet til søs.  Når der er tale om havsnød, skal kystredningstjenesten stille med det materiel og personel, den råder over, og i Danmark ledes og koordineres søredningsoperationer af Joint Rescue Coordination Centre (JRCC) i Karup.

Redningsstationer 
Kystredningstjenesten råder over 21 redningsstationer, fordelt over hele landet:

Redningsstationernes råder over en del forskelligt materiel:
 Motorredningsbåd (MRB), der er en 16-23 meter lang lukket redningsbåd.
 Let redningsbåd (LRB), der er en 9-10 meter lang åben redningsbåd.
 Fast rescue boat (FRB), der er en hurtig åben redningsbåd på 10,7 meter.
 Gummibåde af typerne RHIB-480, RHIB-740 eller RHIB-850, hvor tallet angiver bådens længde i centimeter.
 Redningsbiler af typerne Mercedes Unimog (lastvogn), Mercedes Sprinter, Mercedes Vito, Ford Ranger Raptor, VW Touareg og  traktorer.

Eksterne henvisninger 

 Om kystredning hos Forsvaret, 3. Eskadre
 "Historien om Vestkyst redningsstation"
 Redningsstationer og sømærker ved den jyske vestkyst. Udarbejdet af Elisabeth Buchwald. Udgivet af Bygningsfredningskontoret, Skov- og Naturstyrelsen, juni 1997. 2-sidet A3-folder.
 Folderens omslag
 Folderens tekstdelen

Litteratur 

 Robert Svalgaard: Redningsvæsenet – 125 år, 1977, 
 Arne Baltesen: Kystredningsstation Nørre Vorupør gennem 130 år, 1982
 Alan Hjorth Rasmussen; 'Grete Tuxen Andersen: Døgnet rundt – året rundt : Esbjerg Redningsstation 1907-2007, 2007

Referencer

Eksterne links 
 Forsvaret.dk: Kystredning 

Beredskabstjenester
Etableret i 1852